Diari Oficial de la Generalitat Valenciana


Sumari del DOGV 8462, del 11-01-2019 (2019/129)

RESOLUCIÓ de 28 de desembre de 2018, de la Direcció General d'Habitatge, Rehabilitació i Regeneració Urbana de les ajudes convocades mitjançant la Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, corresponents al Programa d'ajudes al lloguer per a joves per a l'exercici 2018; ajudes finançades pel Ministeri de Foment.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8462

Data del DOGV
:   11-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/129


Data del document
:   28-12-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 28 de desembre de 2018, de la Direcció General d'Habitatge, Rehabilitació i Regeneració Urbana de les ajudes convocades mitjançant la Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, corresponents al Programa d'ajudes al lloguer per a joves per a l'exercici 2018; ajudes finançades pel Ministeri de Foment. [2019/129]  
  
  
Vistes les sol·licituds presentades i els antecedents que consten en la Direcció General d'Habitatge, Rehabilitació i Regeneració Urbana, resulten els següents antecedents de fet:  
1. La Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2018 les ajudes del Programa d'ajudes al lloguer d'habitatge i del Programa d'ajudes al lloguer per a joves, en el seu apartat tercer regula el finançament d'aquestes, i s'hi estableix que l'import màxim inicial de les ajudes a concedir és de 7.900.000,00 euros, amb la previsió que aquesta quantia global màxima de les ajudes a concedir puga incrementar-se a 24.197.985,00 euros, per als dos programes d'ajudes al lloguer, dels quals, els importes corresponents al Programa d'ajudes al lloguer per a joves són 4.485.000,00 euros finançats pel Ministeri de Foment i 2.061.000,00 euros a càrrec de la Generalitat Valenciana, tot això en virtut del Conveni de col·laboració subscrit en data 1 d'agost de 2018 entre el Ministeri de Foment i la Comunitat Valenciana per a l'execució del Pla Estatal d'Habitatge 2018-2021.  
  
Tenint en compte el finançament corresponent a la Generalitat Valenciana en el marc del Pla Estatal 2018-2021, i el límit de crèdit existent en la línia pressupostària, el director general d'Habitatge, Rehabilitació i Regeneració Urbana va dictar resolució d'ajudes del Programa de lloguer d'habitatge, amb càrrec al crèdit aportat per la Generalitat Valenciana.   
3. A l'haver sigut la línia pressupostària S8286000 incrementada en l'import corresponent al finançament transferit pel Ministeri de Foment, conseqüència de la generació de crèdit realitzada en data 19 de desembre de 2018 per la Conselleria d'Hisenda i Model Econòmic, aplicació pressupostària 83.87.94.332.59 del pressupost vigent, per import de 40.061.144,00 euros, es pot dotar amb el finançament que aporta el Ministeri per a aquest programa d'ajudes al lloguer d'habitatge, a causa dels ingressos finalistes rebuts del Ministeri de Foment.  
  
4. En l'Acta de la reunió de l'òrgan col·legiat de data 10 de desembre de 2018, integrat per les persones establides en l'Ordre 5/2018, de 25 de juny, s'adopta l'acord d'elaborar proposta de resolució de concessió d'ajudes corresponents a l'increment de la dotació del Ministeri de Foment esmentat en l'apartat anterior, i es concedeixen les ajudes a aquelles persones o unitats de convivència que no van resultar beneficiàries per esgotament del pressupost, i que van ser denegades per aquesta causa mitjançant la Resolució dictada pel director general d'Habitatge, Rehabilitació i Regeneració Urbana, que consten en el llistat ordenat per puntuació per davall del punt de tall establit a partir de l'esgotament de l'import de finançament previst a càrrec de la Generalitat Valenciana per a aquest Programa d'ajudes al lloguer per a joves, i fins a esgotar el crèdit procedent dels ingressos finalistes del Ministeri de Foment de 4.485.000,00 euros.  
  
Fonaments de dret  
1. Es competent per a resoldre el director general d'Habitatge, Rehabilitació i Regeneració Urbana, d'acord amb el que s'estableix en la Resolució de 2 de juliol de 2018, de la consellera d'Habitatge, Obres Públiques i Vertebració del Territori, sobre delegació de l'exercici de competències en determinats òrgans de la Conselleria.  
2. D'acord amb el que es disposa en l'apartat 3, de la base desena, de l'Ordre 5/2018, de 25 de juny, de la Conselleria d'Habitatge, Obres Públiques i Vertebració el Territori, per la qual s'aproven les bases reguladores del Programa d'ajudes al lloguer, si es desestimaren sol·licituds per falta de consignació pressupostària i, amb posterioritat a l'emissió de la resolució, s'incrementaren els crèdits destinats a finançar aquestes ajudes, l'òrgan col·legiat podria llavors proposar la concessió de subvenció a les sol·licituds que s'hagueren desestimat per falta de crèdit, al sol·licitant o sol·licitants següents a aquell en ordre de la seua puntuació, sempre que s'haja alliberat crèdit suficient per a atendre almenys una de les sol·licituds denegades.  
Vista l'acta de data 10 de desembre de 2018, la Llei 39/2015, d'1 d'octubre, del procediment administratiu comú de les administracions públiques, la proposta de resolució de data 21 de desembre de 2018, i la normativa aplicable de forma necessària i pertinent, resolc:  
  
Primer  
Concedir amb càrrec a l'aplicació pressupostària 40.29.30.557.38.4 de la línia S8286000 d'ajudes al lloguer d'habitatges dels pressupostos de la Generalitat Valenciana 2018, les ajudes a càrrec del Ministeri de Foment sol·licitades per al Programa d'ajudes al lloguer per a joves, convocades mitjançant la Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, per import de quatre milions quatre-cents huitanta-dos mil sis-cents vint-i-dos euros amb trenta-huit cèntims (4.482.622,38 €) als 2.276 expedients corresponents a les persones o unitats de convivència de les quals s'ha comprovat el compliment de les seues obligacions fiscals, tributàries i amb la Seguretat Social, que figuren en aquesta relació:  
  
De conformitat amb el que s'estableix en les bases regulades per l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per a l'abonament de la subvenció la part beneficiària haurà d'aportar la justificació del pagament del lloguer en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana. Així mateix, la part beneficiària haurà d'assumir la resta d'obligacions i responsabilitats assenyalades en les bases esmentades.  
  
Segon  
Denegar 1640 sol·licituds que s'especifiquen a continuació, a causa de l'esgotament del finançament a càrrec del Ministeri de Foment previst per a 2018 en el marc del Pla Estatal d'Habitatge 2018-2021, a les persones i unitats de convivència que figuren en aquesta relació.  
  
Cada sol·licitant pot accedir a la informació relativa a l'estat del seu expedient a través del portal web www.gva.es, on s'estableix l'enllaç ?CONSULTA LA TEUA NOTIFICACIÓ?.   
Contra la present resolució, que posa fi a la via administrativa, es podrà interposar un recurs potestatiu de reposició en el termini d'un mes des de comptar des de l'endemà de la publicació d'aquesta, segons disposen els articles 123 i 124 de la Llei 39/2015, d'1 d'octubre, del procediment administratiu comú de les Administracions públiques, o interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació d'aquesta, d'acord amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 28 de desembre de 2018.- El director general d'Habitatge, Rehabilitació i Regeneració urbana: Rafael Francisco Briet Seguí.